《新池水涸股引于前溪辱道祖来观》
宋代·葛胜仲

吾庐新筑薰风堂，其下方池手亲掘。畚插初无邻里相，垠隅那亲波澜阔。

旱涸俄惊拆龟兆，灌输未免翻龙骨。街南大浸卷滔滔，巷北小渠来汨汨。

胶杯忽觉水痕涨，抱瓮免嗟人力竭。已怜红芰浃枯荄，更喜赪鳞救濡沫。

幽居胜事快先睹，上客高轩为轻出。蛟龙好在且泥蟠，他年岂复池中物。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。亲《丹阳词》。